钦定古今图书集成/明伦汇编/家范典/第045卷 > 徐三重家则 > 《乳母任氏墓志铭》宋·苏轼
## 钦定古今图书集成/明伦汇编/家范典/第045卷 > 徐三重家则 > 《乳母任氏墓志铭》宋·苏轼

赵郡苏轼，子瞻之乳母任氏，名采莲，眉之眉山人。父
遂，母李氏，事先夫人三十有五年，工巧勤俭，至老不
衰。乳亡姊八娘与轼养视轼之子迈、逅、过，皆有恩劳。
从轼官于杭、密、徐湖，谪于黄。元丰三年八月壬寅，卒
于黄之临皋亭，享年七十有二。十月壬午，葬于黄之
东阜黄冈县之北。铭曰：

“生有以养之”，不必其子也。“死有以葬之”，不必其里也。
“我祭其从与享之”，其魂气无不之也。